दादा-दादी नाना-नानी ने खेली म्यूजिकल चेयर
केंद्रीयविद्यालय नंबर 4 बठिंडा छावनी में शुक्रवार को ग्रेंड पैरेंट्स डे मनाया गया। शुभारंभ केन्द्रीय विद्यालय 5 के प्रिंसिपल मोहिंदर और नन्हे मुन्ने बच्चों के दादा-दादी, नाना-नानी के कर कमलों द्वारा किया गया। इसके बाद भारत मां की जय के उद्घोष के बीच कार्यक्रम प्रारंभ हुआ। कार्यक्रम में प्राइमरी विभाग के लगभग दो सौ बच्चों ने भाग लिया।
स्वागत गीत,एकल गीत समूह गान,स्किट, समूह नृत्य और गिद्दा के अलावा समारोह में आए सभी बुजुर्गों ने म्यूजिकल चेयर गेम भी करवाई गई। साठ वर्ष से सत्तर वर्ष के बीच जब संगीत की ताल पर म्यूजिकल चेयर खेला गया तो दर्शक दीर्घा में बैठे नन्हे मुन्ने बच्चों की खुशी की कोई सीमा रही, जिन बुजुर्गों ने भाग लिया उनके चेहरों से खुशी दिखाई दे रही थी।
इस मौके पर प्रिंसिपल मोहिंदर ने कहा कि आज की दुनिया में किसी के पास दूसरों के लिए वक्त नहीं है। सब रिश्ते अति आधुनिकता की भेंट चढ़ गए हैं, ऐसे सब से अधिक अगर किसी को मार पड़ी है तो वो बच्चे हैं या बुजुर्ग पीढ़ी है। आज तो कोई बुजुर्गों को देखता है और ही बच्चों को, जगह जगह वृद्घ आश्रम खुल गए हैं। इस दौरान प्रोग्राम में शामिल बुजुर्गों राष्ट्रीय ध्वज भी फहराया।
मुख्य अतिथि मोहिंदर ने बच्चों और अध्यापकों की प्रशंसा करते हुए बुजुर्ग लोगों का धन्यवाद किया। प्रिंसिपल सुरेश कुमार द्वारा प्राइमरी विभाग द्वारा प्रस्तुत मनमोहक प्रस्तुति को बुजुर्ग पीढ़ी और बाल अवस्था के बीच प्यार का एक पुल जोड़ने वाला प्रयास कहते हुए केंद्रीय विद्यालय संगठन गुडगांव संभाग के उपायुक्त का आभार वयक्त किया जिनके मार्गदर्शन से ऐसे मानवता के लिए कार्यक्रम संभव हो सके। वहीं बिंदु गोयल ने आए हुए मेहमानों का आभार व्यक्त किया, जबकि अंजना शर्मा के निर्देशन में बच्चों ने मंच संचालन किया।
ग्रेंड पेरेंट्स डे पर बच्चों ने रंगारंग कार्यक्रम पेश किया।
केंद्रीय विद्यालय नंबर 4 में मनाए ग्रेंड पैरेंट्स डे पर म्यूजिकल चेयर खेलते हुए दादा-दादी नाना-नानी।
mai_Deva hin_Deva hin_Deva hin_Deva hin_Deva mag_Deva bho_Deva